Вітаю, Шаноўнае Спадарства! Мяне клічуць Валерыя. Я навучалася на біялагічным профілі Ліцэя БДУ. Я паступаю ў ЕГУ на праграму “Медыя і камунікацыя”, таму што лічу яе найбольш прыдатнай для рэалізацыі сваіх здольнасцяў і амбіцый. Таксама я ўпэўнена, што прымацаваныя мной працы, цалкам узаемазвязаны з місіяй універсітэта: “Арыентаванасць на студэнтаў, якая садзейнічае развіццю грамадзянскай супольнасці праз гуманітарныя навукі і вольныя мастацтвы, для студэнтаў з Беларусі і рэгіёну, аб'ядноўваючы іх і прапануючы ім міжнародны вопыт у якасці адукацыі”.
           Да свайго партфоліо я прымацавала тры працы, якія даволі ярка паказваюць мой патэнцыял у сферы медыя. У гэтым лісце мне б хацелася прадэманстраваць спіс які складаецца з яшчэ некалькіх работ і разнастайных дасягненняў, якія паказваюць, чаму менавіта я вартая гранта ў Еўрапейскім Гуманітарным Універсітэце.

Маімі акадэмічнымі дасягненнямі з'яўляюцца:
· Перамога ў Міжнароднай Алімпіядзе Моладзі – 2023 па накірунку "Псіхалогія 11 клас" (Дыплом 1 ступені).
· Поспехі ў вучобе, напісанне даследчай работы, Дыплом 3 ступені ў абласной алімпіядзе па біялогіі  – 2021.

Маімі сацыяльнымі дасягненнямі з'яўляюцца:
· Удзел у ліцэйскай канферэнцыі ТЭД (прымацаваны файл р3).
· Стварэнне ліцэйскага кніжнага клуба “Палічка", арганізацыя сустрэч і лекцый, прысвечаных пэўным пісьменнікам і іх творам.
· Арганізацыя канцэрта, а таксама ўдзел у ліцэйскім мерапрыемстве “Улазіны” – 2022.

Маімі творчымі дасягненнямі з'яўляюцца:
· Удзел у выставе "Свет маіх захапленняў" – 2022, дзе я прадэманстравала намаляваныя мной партрэты беларускіх пісьменнікаў і паэтаў.
· Музычны выступ у якасці гітарыста на выставе "Свет маіх захапленняў"  – 2023 з песняй «Потерянный Рай» гурта Арыя.
· Музычны выступ у якасці гітарыста на адным з галоўных беларускамоўных мерапрыемстваў «Струнка беларуская» з уласным перакладам песні (прымацаваны файл р1).
· Выступ у якасці гітарыста на выпускным канцэрце з перакладам на беларускую мову песні «Я Свободен» Кіпелаў.
· Удзел у здымках буктрэйлераў на сучасныя беларускія творы, а таксама здымка свайго ўласнага буктрэйлера на кнігу "Радзіва Прудок" Андруся Горвата (прымацаваны файл р3).

Чакаю ад вас зваротнай сувязі!
З павагай
 Валерыя Шаўчук.
